ROMÂNIA

JUDEŢUL MUREŞ Vizat,

PRIMĂRIA COMUNEI Secretar,

ACĂŢARI Jozsa Ferenc

P R O I E C T D E H O T Ă R Â R E

privind aprobarea dării în folosință cu titlu gratuit a terenului de sport și vestiarelor aferente Bazei Sportive Acățari către Asociația F.C. BRASIL

 Primarul comunei Acăţari,

 Văzând cererea nr.5661/2025 adresată Consiliului local Acățari de către Asociația F.C Brasil,

 Având în vedere referatul de aprobare a Primarului comunei Acățari nr.5934/2025 , raportul compartimentului de resort nr. 5943/2025,

În conformitate cu prevederile art.297, alin.(1) lit”d”, art.362 alin.(2) și art.349 din Ordonanța de Urgență nr. 57 din 3 iulie 2019, privind Codul administrativ,cu modificările și completările ulterioare,

 Ținând cont de prevederile art. 553 alin.(4) coroborat cu prevederile art.874 din Legea nr.287/2009,privind Codul Civil ,republicată cu modificările și completările ulterioare,

 Văzând prevederile art.7 din Legea nr. 52/2003 privind transparența decizională în administrația publică,republicată,cu modificările și completările ulterioare,

 În temeiul prevederilor art.136 alin. (1) din Ordonanța de Urgență nr. 57 din 3 iulie 2019, privind Codul administrativ,

 P r o p u n e:

**Art.1**.- Se aprobă darea în folosință cu titlu gratuit a terenului de sport și a vestiarelor aferente Bazei Sportive Acățari, identificate prin CF 51819 Acățari, către Asociația F.C. BRASIL., cu sediul ales în Mun. Târgu Mureș, str. Valea Rece nr.20, județul Mureș, având CIF 50503467, pentru desfășurarea antrenamentelor de fotbal.

**Art.2**.-Termenul de dare în folosință gratuită este de 3 ani.

**Art.3**.- Asociația F.C. BRASIL are obligația de a respecta angajamentele asumate prin cererea nr. 5661/2025 și răspunde pentru integritatea participanților la antrenamente.

**Art.4**.- Se aprobă Protocolul de colaborare între Asociația F.C. BRASIL și Comuna Acățari, anexă la prezenta hotărâre și parte integrantă din aceasta, care stabilește condițiile și modalitatea de colaborare, inclusiv programul de desfășurare a activităților

**Art.5**.- Cu aducerea la îndeplinire a prezentei se însărcinează primarul comunei Acăţari,d-ul Osvath Csaba.

**Art.6**.- Prezenta hotărâre se comunică Instituţiei Prefectului judeţului Mureş pentru exercitarea controlului de legalitate, Primarului comunei Acățari, Asociației F.C. BRASIL și se aduce la cunoştinţă publică prin grija secretarului comunei.

 Primar,

 Osvath Csaba

 ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

 Nr. 5934 / 21 august 2025

**REFERAT DE APROBARE**

privind aprobarea dării în folosință cu titlu gratuit a terenului de sport și vestiarelor aferente Bazei Sportive Acățari către Asociația F.C. BRASIL

 În temeiul art. 136 alin. (8) și art. 196 alin. (1) lit. b) din O.U.G. nr. 57/2019 privind Codul administrativ, supun spre analiză și aprobare Consiliului Local Acățari proiectul de hotărâre privind darea în folosință cu titlu gratuit a terenului de sport și a vestiarelor aferente Bazei Sportive Acățari către Asociația F.C. BRASIL, pentru o perioadă de 3 ani.

**Motivele emiterii proiectului:**

* Asociația F.C. BRASIL, prin cererea nr. 5661/06.08.2025, a solicitat sprijinul comunei pentru desfășurarea activităților sportive de fotbal pentru copii, activitate non-profit și cu acces gratuit;
* Asociația se obligă să contribuie la întreținerea terenului și vestiarelor și să răspundă pentru integritatea participanților;
* Activitatea aduce un beneficiu comunității prin integrarea socială și dezvoltarea sportivă a copiilor din comună.

**Față de cele de mai sus, consider oportună aprobarea proiectului de hotărâre.**

 Primar,

 Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

 Nr. 5943 / 21 august 2025

RAPORT DE SPECIALITATE

privind aprobarea dării în folosință cu titlu gratuit a terenului de sport și vestiarelor aferente Bazei Sportive Acățari către Asociația F.C. BRASIL

În conformitate cu Hotărârea Guvernului României nr. 964/2002 privind însușirea inventarului domeniului public al comunei Acățari, Compartimentul de specialitate al Primăriei Comunei Acățari, analizând cererea depusă de Asociația F.C. BRASIL, propune aprobarea dării în folosință cu titlu gratuit a terenului de sport și vestiare aferent Bazei Sportive Acățari, către Asociația F.C. BRASIL, având CIF 503467.

Motivația solicitării Asociația F.C. BRASIL a solicitat utilizarea terenului de sport și vestiare pentru desfășurarea antrenamentelor de fotbal în vederea promovării sportului și dezvoltării activităților sportive pentru tineret. Programul de desfășurare a antrenamentelor va fi stabilit de comun acord între Primăria Comunei Acățari și Asociație, astfel încât să nu fie afectate alte activități desfășurate în cadrul bazei sportive.

Aspecte juridice Potrivit Hotărârii Guvernului nr. 964/2002 privind atestarea inventarului domeniului public al comunei Acățari, terenul de sport și vestiarele aferente fac parte din domeniul public al comunei, iar conform art. 297 alin. (1) lit. d) și art. 362 alin. (2) din OUG nr. 57/2019 – Codul administrativ, bunurile aflate în domeniul public pot fi date în folosință gratuită prin hotărâre a consiliului local.

Durata contractului: Se propune ca termenul de dare în folosință cu titlu gratuit să fie de 2 ani, începând cu data aprobării prezentei hotărâri, cu posibilitatea prelungirii acestui termen, în funcție de evoluția activităților și colaborării dintre părți.

Condiții: Asociația F.C. BRASIL va respecta toate normele și regulamentul intern al Bazei Sportive Acățari privind utilizarea terenului de sport, iar orice modificare a programului de desfășurare a antrenamentelor va fi comunicată în prealabil. De asemenea, clubul va asigura întreținerea și igienizarea spațiului utilizat și va răspunde pentru eventualele daune cauzate pe parcursul utilizării.

Concluzii și propuneri: Având în vedere importanța sprijinirii activităților sportive și de tineret în cadrul comunității, precum și interesul manifestat de Asociația F.C. BRASIL, se consideră oportună și necesară aprobarea dării în folosință cu titlu gratuit a terenului de sport aferentă Bazei Sportive Acățari, pentru o perioadă de 3 ani.

Raportul de specialitate susține adoptarea proiectului de hotărâre al Consiliului Local Acățari, în vederea încurajării sportului de performanță și dezvoltării activităților sportive în localitate.

 Secretar general delegat,

 Fulop Robert